સટ્ટાબાજો અનુસાર, સૌથી વધુ સંભાવના એવી છે કે ભાજપના ભાગે 118થી 120 બેઠકો આવે. સટ્ટાબાજોને ભાજપની જીત પર 1 રૂપિયાની સામે 1.25 રૂપિયા મળશે અને કોંગ્રેસની જીત પર 1 રૂપિયા સામે 3 રૂપિયા મળશે. નવેમ્બરની શરૂઆતમાં કોંગ્રેસની જીત પર 1 રૂપિયા સામે 7 રૂપિયા આપવાનો રેટ હતો. પરંતુ મહિનાના અંત સુધીમાં લોકોની ધારણામાં ખાસું પરિવર્તન આવ્યું છે. ચૂંટણીની હરીફાઇ ખરી રીતે જોતાં ભાજપ અને કોંગ્રેસ વચ્ચે છે, જો કે અન્ય પક્ષો પણ મોદાનમાં છે. આમ આદમી પાર્ટીની જીત પર સટ્ટેબાજો 1 રૂપિયાની સામે 10 રૂપિયા, શિવસેના પર 1 રૂપિયા સામે 25 રૂપિયા અને રાષ્ટ્રવાદી કોંગ્રેસ પાર્ટી પર એક રૂપિયા સામે 30 રૂપિયા આપવા સટ્ટેબાજો તૈયાર છે.